text: Han er regionernes nye sundhedstalsmand i EU
  19 september 2014 kl. 14.53
  Karsten Uno Petersen fra Region Syddanmark er blevet valgt som sundhedstalsmand for alle de danske regionernes 353 medlemmer i EU.
  Alle EU-landenes sundhedssystemer står overfor store udfordringer.
  Det skyldes budgetnedskæringer, befolkninger, der bliver ældre og ældre, og en stigning i antallet af kroniske sygdomme.
  Karsten Uno Petersen (S) vil kæmpe for selvstændighed:
  - Det er nu engang mest hensigtsmæssigt, at de enkelte lande selv fastlægger, hvordan de vil indrette deres sundhedsvæsen. En regional model som den danske må og skal være forskellig fra en statslig model, som man eksempelvis finder i lande som Cypern og Malta, hvis befolkningstal er lavere end antallet af indbyggere i Region Syddanmark, siger Karsten Uno Petersen.
  